GUNKUL เปิดงบ Q1 กวาดกำไร 503 ลบ. ย้ำเป้าปี 65 โต 15% ลุยผลิตสินค้าผสมกัญชงเต็มสูบ! 
GUNKUL เปิดงบไตรมาส 1/65 กำไร 503.35 ลบ. ลดลง 17% ย้ำเป้าปี 65 เติบโตกว่า 15% ลุยผลิตสินค้าผสมกัญชงเต็มสูบ หลังบริษัทย่อย "จี.เค.ไบโอ เอ็กซ์แทรคชั่น" คว้าไลเซนส์โรงสกัดสาร CBD 
GUNKUL เปิดงบไตรมาส 1/65 กำไร 503.35 ลบ. ลดลง 17% ย้ำเป้าปี 65 โตกว่า 15% ลุยผลิตสินค้าผสมกัญชงเต็มสูบ หลังบริษัทย่อยคว้าไลเซนส์โรงสกัดสาร CBD
11 พ.ค. 2565

บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ รายได้รวมแสดงในงบการเงินรวมจำนวน 2,297.76 ล้านบาท ลดลงจำนวน 25.35 ล้านบาท หรือลดลงร้อยละ1.09 เมื่อเทียบกับงวดเดียวกันของปีก่อนที่แสดงรายได้รวมจำนวน 2,323.11 ล้านบาท
อย่างไรก็ดี ในส่วนของบริษัทย่อย บริษัท จี.เค.ไบโอ เอ็กซ์แทรคชั่น จำกัด ที่ได้รับใบอนุญาตโรงสกัดสาร CBD จาก สำนักงานคณะกรรมการอาหารและยา (อย.) เรียบร้อยแล้ว พร้อมเดินหน้านำผลผลิตไปใช้ในผลิตภัณฑ์อาหาร-เครื่องสำอางและยาสมุนไพรออกจำหน่ายสู่ตลาดตามแผนที่วางไว้
ทั้งนี้หลังจากที่บริษัทฯได้รับใบอนุญาตฯ แล้ว บริษัทฯ จะเดินหน้าดำเนินธุรกิจตามแผนที่ได้วางไว้เพื่อนำผลผลิตที่ได้จากการสกัดกัญชงไปใช้ในผลิตภัณฑ์อาหารหรือเครื่องสำอาง รวมถึงยาสมุนไพร ภายใต้ข้อกำหนดตามที่ทางสำนักงานอย.อนุญาต เพื่อนำสารสกัดทั้ง CBD Full Spectrum, CBD Distillationและ CBD isolated ไปใช้ผลิตสินค้าอย่างถูกต้องตามกฎหมายสำหรับการนำสินค้าออกสู่ตลาดต่อไป ผลักดันอนาคตให้โตแบบก้าวกระโดดต่อไป
โดยบริษัทฯ มีเป้าหมายการเติบโตทั้งด้านธุรกิจพลังงานทดแทน ธุรกิจผลิตและจำหน่ายอุปกรณ์ไฟฟ้า ธุรกิจด้านการบริการก่อสร้างครบวงจร บริษัทฯ ยังคงเป้าหมายการเติบโตในปี 2565 ไม่ต่ำกว่าร้อยละ 15 ซึ่งเป็นการเติบโตต่อเนื่องกว่า 11 ปีของบริษัทฯ (นับตั้งแต่เข้าจดทะเบียนในตลาดหลักทรัพย์แห่งประเทศไทย)
 